CELEX: 31995R3075
Language: da
Date: 1995-12-22 00:00:00
Title: Rådets forordning (EF) nr. 3075/95 af 22. december 1995 om fastsættelse for 1996 af visse foranstaltninger til bevarelse og forvaltning af fiskeressourcerne, som finder anvendelse på fartøjer, der fører norsk flag

Avis juridique important

|

31995R3075

Rådets forordning (EF) nr. 3075/95 af 22. december 1995 om fastsættelse for 1996 af visse foranstaltninger til bevarelse og forvaltning af fiskeressourcerne, som finder anvendelse på fartøjer, der fører norsk flag  

EF-Tidende nr. L 330 af 30/12/1995 s. 0043 - 0050

RÅDETS FORORDNING (EF) Nr. 3075/95 af 22. december 1995 om fastsættelse for 1996 af visse foranstaltninger til bevarelse og forvaltning af fiskeressourcerne, som finder anvendelse på fartøjer, der fører norsk flag RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur (1), særlig artikel 8, stk. 4,under henvisning til forslag fra Kommissionen, ogud fra følgende betragtninger:Fællesskabet og Norge har efter proceduren i artikel 2 og 7 i fiskeriaftalen mellem Det Europæiske Økonomiske Fællesskab og Kongeriget Norge (2) ført konsultationer om deres gensidige fiskerirettigheder for 1996 og forvaltningen af de fælles biologiske ressourcer;under disse konsultationer blev delegationerne enige om at henstille til deres respektive myndigheder, at der fastsættes visse fangstkvoter for 1996 for den anden parts fartøjer;ifølge aftalen af 19. december 1966 mellem Danmark, Norge og Sverige om gensidig adgang til fiskeri i Skagerrak og Kattegat skal hver part give de øvrige parters fartøjer adgang til sin fiskerizone i Skagerrak og en del af Kattegat op til fire sømil fra basislinjerne;Rådet skal fastsætte de særlige betingelser, der skal gælde for sådanne fangster;det fiskeri, der er omhandlet i denne forordning, skal undergives kontrolforanstaltningerne i Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (3);i artikel 3, stk. 2, i Kommissionens forordning (EØF) nr. 1381/87 af 20. maj 1987 om fastsættelse af mærknings- og dokumentationsbestemmelser for fiskerfartøjer (4), er det fastsat, at alle fartøjer med tanke med nedkølet havvand om bord skal medføre et af en kompetent myndighed certificeret dokument med angivelse af tankenes kalibrering i m³ med intervaller på 10 cm -UDSTEDT FØLGENDE FORORDNING:Artikel 1 1. Fartøjer, der fører norsk flag, kan indtil den 31. december 1996 drive fiskeri efter de arter, der anført i bilag I, inden for de i nævnte bilag fastsatte geografiske og mængdemæssige begrænsninger og i overensstemmelse med denne forordning i medlemsstaternes fiskerizone på 200 sømil i Nordsøen, Skagerrak, Kattegat, Østersøen og Atlanterhavet nord for 43°00'N.2. Fiskeri, der er tilladt i henhold til stk. 1, må kun finde sted i de dele i fiskerizonen på 200 sømil, som ligger mere end 12 sømil fra de basislinjer, hvorfra medlemsstaternes fiskerizoner måles; fiskeri i Skagerrak er dog tilladt mere end 4 sømil fra de danske basislinjer.3. Fiskeri i den del af ICES-afsnit III a, der i vest er afgrænset af en ret linje fra Hanstholm fyr til Lindesnes fyr og i syd af en ret linje fra Skagen fyr til Tistlarna fyr og derfra videre til det nærmeste punkt på den svenske kyst, er ikke underkastet mængdemæssige restriktioner, bortset fra fiskeri efter makrel og sej.4. Uanset stk. 1 er uundgåelige bifangster af arter, for hvilke der i en zone ikke er fastsat kvoter, tilladt inden for de grænser, der er fastsat i de bevarelsesforanstaltninger, der gælder for den pågældende zone.5. Bifangster i en given zone af arter, for hvilke der er fastsat kvoter i denne zone, afskrives på den pågældende kvote.Artikel 2 1. Fartøjer, der fisker i henhold til de i artikel 1 fastsatte kvoter, skal overholde de bevarelses- og kontrolforanstaltninger og øvrige bestemmelser, der gælder for fiskeriet i de i artikel 1 nævnte zoner.2. Fartøjerne skal føre en logbog, hvori de i bilag II anførte oplysninger indføres.3. Fartøjerne undtagen fartøjer, der driver fiskeri i ICES-afsnit III a, fremsender de i bilag III nævnte oplysninger til Kommissionen efter de regler, der er fastsat i nævnte bilag.4. Fartøjer med tanke med nedkølet havvand om bord skal have et af en kompetent myndighed godkendt dokument med angivelse af tankenes kalibrering i m³ med intervaller på 10 cm.5. Fartøjers registreringsbogstaver og -numre skal tydeligt anføres på begge sider af fartøjets forstavn.Artikel 3 1. Ved fiskeri i alle ICES-afsnit i henhold til de i artikel 1 fastsatte kvoter skal fartøjer på over 200 BRT have en licens og en særlig fiskeritilladelse, der er udstedt af Kommissionen på Fællesskabets vegne, og skal overholde de betingelser, der er fastsat i nævnte licens og særlige fiskeritilladelse.Norge meddeler Kommissionen navnene og kendetegnene for de fartøjer, for hvilke der kan udstedes licenser og særlige fiskeritilladelser.2. Kommissionen udsteder de i stk. 1 nævnte licenser og særlige fiskeritilladelser til alle fartøjer, for hvilke de norske myndigheder anmoder om licens og særlig fiskeritilladelse.Anmodninger om ændring af listen over fartøjer med licenser kan fremsættes på ethvert tidspunkt og vil blive behandlet så hurtigt som muligt.3. Ved indgivelse af ansøgning om licens og særlig fiskeritilladelse til Kommissionen gives følgende oplysninger:a) fartøjets navnb) registreringsnummerc) havnekendingsbogstav og -nummerd) registreringshavne) ejerens eller befragterens navn og adressef) bruttotonnage og længde overaltg) maskinkrafth) kaldesignal og radiofrekvensi) fangstmetodej) fiskerizonek) arter, der vil blive fisket efterl) periode, for hvilken der søges om licens.4. Hver licens og særlig fiskeritilladelse gælder for ét fartøj. Hvis flere fartøjer fisker i fællesskab, skal hvert af disse fartøjer have en licens og en særlig fiskeritilladelse.5. Licenser og særlige fiskeritilladelser kan tilbagekaldes med henblik på udstedelse af nye licenser og særlige fiskeritilladelser. Tilbagekaldelser får virkning dagen forud for datoen for Kommissionens udstedelse af nye licenser og særlige fiskeritilladelser. Nye licenser og særlige fiskeritilladelser får virkning fra udstedelsesdatoen.6. Licensen og den særlige fiskeritilladelse tilbagekaldes helt eller delvis inden udløbstidspunktet, såfremt de i artikel 1 fastsatte respektive kvoter er opbrugt.7. Licensen og den særlige fiskeritilladelse tilbagekaldes i tilfælde af manglende overholdelse af forpligtelserne i henhold til denne forordning.8. Der udstedes i en periode på op til tolv måneder ikke licens og særlig fiskeritilladelse til fartøjer, for hvilke forpligtelserne i henhold til denne forordning ikke er overholdt.9. Kommissionen meddeler på Fællesskabets vegne Norge navn på og beskrivelse af de norske fartøjer, som ikke vil få tilladelse til at fiske i Fællesskabets fiskerizone i de(n) følgende måned(er) som følge af overtrædelse af Fællesskabets regler.Artikel 4 Fiskeri efter byrkelange, lange og brosme må kun finde sted med langline i ICES-afsnit V b og -underområde VI og VII.Artikel 5 Anvendelse af trawl og snurpenot ved fiskeri efter pelagiske arter er forbudt i Skagerrak fra midnat lørdag til midnat søndag.Artikel 6 Fartøjer, som har tilladelse til at fiske den 31. december, kan fortsætte med at fiske fra begyndelsen af det følgende år på grundlag af denne tilladelse, indtil de nye lister over fartøjer for det pågældende år er blevet godkendt af Kommissionen på Fællesskabets vegne.Artikel 7 Denne forordning træder i kraft den 1. januar 1996.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 22. december 1995.På Rådets vegneL. ATIENZA SERNAFormand(1) EFT nr. L 389 af 31. 12. 1992, s. 1. Forordningen er ændret ved tiltrædelsesakten af 1994.(2) EFT nr. L 226 af 29. 8. 1980, s. 48.(3) EFT nr. L 261 af 20. 10. 1993, s. 1.(4) EFT nr. L 132 af 21. 5. 1987, s. 9.BILAG I Norges fangstkvoter for 1996 >TABELPOSITION>BILAG II Når der fiskes inden for den fiskerizone på 200 sømil ud for EF-medlemsstaternes kyster, som er omfattet af Fællesskabets fiskeriforskrifter, indføres følgende oplysninger i logbogen:1. Umiddelbart efter hvert træk:1.1. fangstmængde pr. art (i kg, levende vægt)1.2. dato og klokkeslæt for trækket1.3. fangstposition1.4. fangstmetode.2. Umiddelbart efter hver omladning til eller fra et andet fartøj:2.1. angivelsen »modtaget fra« eller »overført til«2.2. mængde pr. omladet art (i kg, levende vægt)2.3. navn og havnekendingsbogstaver og -nummer for det fartøj, til eller fra hvilket omladningen fandt sted.3. Umiddelbart efter hver landing i en havn i Fællesskabet:3.1. havnens navn3.2. mængde pr. landet art (i kg, levende vægt).4. Umiddelbart efter hver fremsendelse af oplysninger til Kommissionen for De Europæiske Fællesskaber:4.1. dato og klokkeslæt for fremsendelsen4.2. meddelelsens art: IN, OUT, ICES, WKL eller 2 WKL4.3. i tilfælde af radiotransmission: radiostationens navn.BILAG III 1. Følgende oplysninger fremsendes til Kommissionen for De Europæiske Fællesskaber efter nedenstående tidsplan:1.1. Ved hver indsejling i de fiskerizoner på 200 sømil ud for EF-medlemsstaternes kyster, som omfattes af Fællesskabets fiskeriforskrifter:a) de under punkt 1.5 anførte oplysningerb) last af hver art (i kg, levende vægt)c) dato og ICES-afsnit, i hvilket føreren påtænker at begynde fiskeri.Hvis fiskeriet kræver mere end én indsejling i den under punkt 1.1 nævnte zone på en given dag, er det tilstrækkeligt at give indberetning ved første indsejling.1.2. Ved hver udsejling fra den under punkt 1.1 nævnte zone:a) de under punkt 1.5 anførte oplysningerb) last af hver art (i kg, levende vægt)c) mængde (i kg, levende vægt) af hver art, fanget siden fremsendelsen af forrige meddelelsed) det ICES-afsnit, hvor fangsterne blev tagete) mængde (i kg, levende vægt) af hver art, omladet til og/eller fra andre fartøjer siden indsejlingen i zonen og modtagerfartøjets havnekendingsbogstaver og -nummerf) mængde (i kg, levende vægt) af hver art, landet i en fællesskabshavn siden indsejlingen i zonen.Hvis fiskeriet kræver mere end én indsejling i den under punkt 1.1 nævnte zone på en given dag, er det tilstrækkeligt at give indberetning ved sidste udsejling.1.3. Hver tredje dag begyndende på tredjedagen efter første indsejling i de under punkt 1.1 nævnte zoner, når der fiskes efter sild og makrel, og hver uge begyndende på syvendedagen efter første indsejling i de under punkt 1.1 nævnte zoner, når der fiskes efter andre arter end sild og makrel:a) de under punkt 1.5 anførte oplysningerb) mængde (i kg, levende vægt) af hver art, fanget siden fremsendelsen af forrige meddelelsec) det ICES-afsnit, hvor fangsterne er taget.1.4. Hver gang fartøjet sejler fra ét ICES-afsnit til et andet:a) de under punkt 1.5 anførte oplysningerb) mængde (i kg, levende vægt) af hver art, fanget siden fremsendelsen af forrige meddelelsec) det ICES-afsnit, hvor fangsterne er taget.1.5. a) Skibets navn, radiokaldesignal, havnekendingsbogstaver og -nummer, førerens navnb) licensnummer, hvis fartøjet har en licensc) meddelelsens løbenummer for den pågældende fangstrejsed) meddelelsesforme) dato, klokkeslæt og position.2.1. De under punkt 1 anførte oplysninger fremsendes til Kommissionen for De Europæiske Fællesskaber i Bruxelles (telex 24189 FISEU-B) via en af de under punkt 3 angivne radiostationer og i den under punkt 4 beskrevne form.2.2. Hvis meddelelsen på grund af force majeure ikke kan fremsendes af det pågældende fartøj, kan fremsendelsen ske via et andet fartøj på førstnævnte fartøjs vegne.3. >TABELPOSITION>4. Meddelelsernes formDe under punkt 1 omhandlede oplysninger skal indeholde følgende enkeltheder, der meddeles i nedenstående rækkefølge:- fartøjets navn- radiokaldesignal- ydre havnekendingsbogstaver og -nummer- løbenummer for meddelelsen for den pågældende fangstrejse- angivelse af meddelelsens art efter følgende kode:- meddelelse ved indsejling i en af de under punkt 1.1 nævnte zoner: »IN«- meddelelse ved udsejling af en af de under punkt 1.1 nævnte zoner: »OUT«- meddelelse ved udsejling af et ICES-afsnit til et andet: »ICES«- ugentlig meddelelse: »WKL«- meddelelse hver tredje dag: »2 WKL«- dato, klokkeslæt og position- det ICES-afsnit, hvor fiskeriet forventes begyndt- dato for fiskeriets begyndelse- last (i kg, levende vægt) af hver art, under anvendelse af den under punkt 5 anførte kode- mængde (i kg, levende vægt) af hver art fanget siden fremsendelsen af forrige meddelelse, under anvendelse af den under punkt 5 anførte kode- det ICES-afsnit/-underområde, hvor fangsterne er taget- mængde (i kg, levende vægt) af hver art, omladet til og/eller fra andre fartøjer siden fremsendelsen af forrige meddelelse- navn og kaldesignal for det fartøj til og/eller fra hvilket det er omladet- mængde (i kg, levende vægt) af hver art landet i en fællesskabshavn siden fremsendelse af forrige meddelelse- førerens navn.5. Kode til oplysning om de arter, lasten omfatter, i henhold til punkt 4:PRA - Dybhavsreje (Pandalus boralis)HKE - Kulmule (Merluccius merluccius)GHL - Hellefisk (Reinhardtius hippogglossoides)COD - Torsk (Gadus morhua)HAD - Kuller (Melanogrammus aeglefinus)HAL - Helleflynder (Hippoglossus hippoglossus)MAC - Makrel (Scomber scombrus)HOM - Hestemakrel (Trachurus trachurus)RNG - Skolæst (Coryphaenoides rupestris)POK - Sej (Pollachius virens)WHG - Hvilling (Merlangius merlangus)HER - Sild (Clupea harengus)SAN - Tobis (Ammodytes spp.)SPR - Brisling (Sprattus sprattus)PLE - Rødspætte (Pleuronectes platessa)NOP - Sperling (Trisopterus esmarkii)LIN - Lange (Molva molva)PEZ - Reje (Pandalidae)ANE - Ansjos (Engraulis encrasicholus)RED - Rødfisk (Sebastes spp.)PLA - Amerikansk rødspætte (Hypoglossoides platessoides)SQX - Blæksprutte (Illex spp.)YEL - Ising (Limanda ferruginea)WHB - Blåhvilling (Micromesistius poutassou)TUN - Tunfisk (Thunnidae)BLI - Byrkelange (Molva dypterygia)USK - Brosme (Brosme brosme)DGS - Pighaj (Squalus acanthias)BSK - Brudge (Cetorinhus maximus)POR - Sildehaj (Lamma nasus)SQC - Blækspruttte (Loligo spp.)POA - Havbrasen (Brama brama)PIL - Sardin (Sardina pilchardus)CSH - Hestereje (Crangon crangon)LEZ - Glashvar (Lepidorhombus spp.)MNZ - Havtaske (Lophius spp.)NEP - Dybvandshummer (Nephrops norvegicus)POL - Lubbe (Pollachius pollachius)ARG - Guldlaks (Argentina sphyraena)OTH - Andre.